James Joyce

James Augustine Aloysius Joyce, naixito de Dublín (Irlanda) o 2 de febrero de 1882 y muerto en Zúrich (Cantón de Zúrich, Suiza) o 13 de chinero de 1941, estió un escritor, novelista, poeta y dramaturgo irlandés en luenga anglesa, que ye considerato unos d'os prencipals autors d'a Literatura universal d'o sieglo XX. Encara que a mayor parte d'a suya vida la fació fuera d'Irlanda, ye considerato como un escritor que charra en as suyas obras sobre a ciudat de Dublín, a on heba naixito, y asinas ye o escritor irlandés mas cosmopolita por a suya residencia pero tamién o escritor irlandés mas localista por a suya obra localizata a sobén en Dublín. As suyas obras mas conoixitas son Dubliners (una serie de relatos curtos sobre os habitants de Dublín publicata en 1914), A Portrait of the Artist as a Young Man (una novela publicata en 1916), Ulysses (una atra novela, ista publicata en 1922) y Finnegans Wake (una tercera novela, publicata en 1939 cuan ya yera amanata a suya muerte).

James Joyce ye considerato un destacato representant d'o Modernismo en a Literatura (literatura modernista), uno d'os prencipals representants d'a dita literatura modernista anglosaxona, chunto con d'atros escritors como T. S. Eliot, Samuel Beckett, Ezra Pound u Wallace Stevens. Os elementos que cal destacar en a suya obra literaria son o machistral dominio d'o lenguache escrito, amás de l'emplego de nuevas formas literarias, asociatas a la creyación de personaches (como o personache de Molly Bloom en a novela Ulysses) que poseyen una individualidat d'una funda humanitat. Antiparte, Joyce, que yera catolico, fa patent en as suyas obras a suya relación difícil y complexa con a Ilesia Catolica d'Irlanda.

 Obras 
 Publicatas mientres a suya vida 
 1907: Chamber Music (poemas).
 1914: Dubliners (relatos curtos).
 1916: A Portrait of the Artist as a Young Man (novela).
 1918: Exiles (drama).
 1922: Ulysses (novela).
 1927: Pomes Penyeach (poemas).
 1936: Collected Poems (poemas).
 1939: Finnegans Wake (novela).

 Publicacions postumas 
 1944: Stephen Hero (precursor d'A Portrait; escrito en 1904–06).
 1968: Giacomo Joyce (escrito en 1907).
 1957: Letters of James Joyce Vol. 1.
 1959: The Critical Writings of James Joyce.
 1966: Letters of James Joyce Vol. 2.
 1966: Letters of James Joyce Vol. 3.

 Vinclos externos 

 Pachina web oficial sobre James Joyce.

Categoría:Dramaturgos d'Irlanda
Categoría:Escritors d'Irlanda
Categoría:Escritors en anglés
Categoría:Muertos en Zúrich
Categoría:Naixius de Dublín
Categoría:Novelistas d'Irlanda
Categoría:Poetas d'Irlanda
Categoría:1882 (naixencias)
Categoría:1941 (muertes)